2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.3.3-IVG-T-428 „Subsidijos verslo pradžiai“ projektų finansavimo sąlygų aprašo

8 priedas

****

**DOTACIJOS SUTARTIS**

\_\_\_\_\_\_\_\_\_­­­­­­­­­­­\_\_ Nr. \_\_\_\_\_\_\_\_\_\_\_\_\_*(Įrašomas projekto kodas)*

*(data) (numeris)*

Uždaroji akcinė bendrovė „Investicijų ir verslo garantijos“ (toliau – įgyvendinančioji institucija), atstovaujama Sutarties 8.1 papunktyje nurodyto asmens, veikiančio pagal veikiančio pagal įstatus arba pagal kitą Sutarties 8.1 papunktyje nurodytą atstovavimo pagrindą ir

*(projekto vykdytojo pavadinimas)*

(toliau – projekto vykdytojas), atstovaujamas (-a) Sutarties 8.2 papunktyje nurodyto asmens, veikiančio pagal įstatus arba pagal kitą Sutarties 8.2 papunktyje nurodytą atstovavimo pagrindą, toliau kartu – Šalys, o kiekviena atskirai – Šalis, sudaro šią dotacijos sutartį (toliau – Sutartis) dėl darbuotojo darbo užmokesčio išlaidų dalies kompensavimo pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonę Nr. 07.3.3-IVG-T-428 „Subsidijos verslo pradžiai“ (toliau – Priemonė).

1. **Sutarties dalykas**
   1. Sutartyje yra nustatoma iš Europos Sąjungos (toliau – ES) struktūrinių fondų lėšų bendrai finansuojamo darbuotojo darbo užmokesčio išlaidų dalies kompensavimo, finansuojamo pagal Priemonę (toliau – projektas), finansavimo tvarka ir sąlygos.
   2. Sutartis sudaroma dėl projekto vykdytojo darbuotojo, kurio duomenys nurodyti įgyvendinančios institucijos sprendime dėl projektui nustatyto finansavimo dydžio.
2. **Sutarties Šalių teisės ir įsipareigojimai**
   1. Projekto vykdytojas įsipareigoja, kad kompensacijos laikotarpiu darbuotojui (-ams), už kurį (-iuos) bus mokama darbo užmokesčio kompensacija, apskaičiuotas mėnesinis darbo užmokestis  bus ne mažesnis už minimaliąją mėnesinę algą.
   2. Projekto vykdytojas, vykdantis ūkinę komercinę veiklą pagal individualios veiklos pažymą arba verslo liudijimą, įsipareigoja projekto įgyvendinimo metu (sprendime dėl finansavimo dydžio nurodytu kompensacijos laikotarpiu ir kompensacijos pagal Sutartį išmokėjimo metu) vykdyti individualią veiklą pagal pažymą arba turėti išduotą galiojantį verslo liudijimą, patvirtinantį ūkinės komercinės veiklos vykdymą.
   3. Projektas finansuojamas vadovaujantis 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.3.3-IVG-T-428 „Subsidijos verslo pradžiai“ projektų finansavimo sąlygų apraše, patvirtintame Lietuvos Respublikos socialinės apsaugos ir darbo ministro 2017 m. \_\_\_\_\_\_\_\_d. įsakymu Nr\_\_\_\_\_ „Dėl 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.3.3-IVG-T-428 „Subsidijos verslo pradžiai“ projektų finansavimo sąlygų aprašo patvirtinimo“ (toliau – Aprašas), ir Sutartyje nustatytomis sąlygomis.
   4. Šalys susitaria, kad Projektų administravimo ir finansavimo taisyklės, patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės), ir vėlesni jų pakeitimai yra Sutarties sąlygos.
   5. Šalys susitaria, kad Sutarties keitimai ir Sutarties nutraukimas bei informacija ir sprendimai, susiję su Sutarties keitimu ir nutraukimu yra siunčiami projekto vykdytojo paraiškoje nurodytu elektroninio pašto adresu pasirašant elektroniniu sertifikuotu parašu. Visa kita informacija, susijusi su projekto įgyvendinimu, projekto vykdytojui siunčiama elektroniniu paštu, nurodytu paraiškoje, arba esant techninėms galimybėms, tiesiogiai interaktyviai („on-line“ režimu).
   6. Projekto vykdytojas sutinka:
      1. tais atvejais, jei, keičiant ar pildant Aprašą po paraiškos pateikimo įgyvendinančiajai institucijai ir Sutarties sudarymo, bus patvirtinta naujų ir (arba) nustatyta papildomų reikalavimų, sąlygų, atitinkančių Projektų taisyklių 91 punkto nuostatas, jų laikytis;
      2. kad informacija apie projektą (įmonės pavadinimas arba fizinio asmens, vykdančio ūkinę komercinę veiklą, vardas ir pavardė, numatomo suteikti finansavimo ir suteikto finansavimo dydis) būtų paskelbta viešai įgyvendinančiosios institucijos interneto svetainėje www.invega.lt ir ES struktūrinių fondų interneto svetainėje www.esinvesticijos.lt;
      3. kad paraiškoje ir paraiškos prieduose pateikti duomenys būtų apdorojami ir saugomi įgyvendinančiosios institucijos vidaus informacinėje sistemoje ir 2014–2020 metų ES struktūrinių fondų posistemyje;
      4. besąlygiškai grąžinti nepagrįstai gautą kompensaciją ar jos dalį, jei ji būtų gauta dėl klaidos, pateiktos neteisingos informacijos, atsiradusios neatitikties privalomiems reikalavimams ar sąlygoms ar kitų panašių teisės aktais nustatytų priežasčių pagal įgyvendinančiosios institucijos rašytinį pareikalavimą per nurodytą terminą. Grąžinimas vykdomas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklėse, patvirtintose Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“ (toliau – Finansinės paramos grąžinimo taisyklės), nustatyta tvarka;
   7. Projekto vykdytojas turi informuoti įgyvendinančiąją instituciją raštu, jei projekto vykdymo metu jis (fizinis asmuo) arba jo (juridinio asmens) vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo ir (arba) projekto vykdytojo apskaitos dokumentus, įgijo arba turi neišnykusį ar nepanaikintą teistumą arba dėl pareiškėjo ir (arba) projekto vykdytojo (juridinio asmens) per paskutinius 5 metus buvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).
   8. Projekto vykdytojas turi informuoti įgyvendinančiąją instituciją raštu, jei projekto vykdytojui, kuris kaip darbdavys leido dirbti asmenims nelegaliai, pradėtas taikyti apribojimas 5 ateinančius metus nuo nelegalaus įdarbinimo nustatymo dienos skirti jam (pareiškėjui ir (arba) projekto vykdytojui) ES finansinę paramą, Europos ekonominės erdvės ir Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą.
   9. Projekto vykdytojas įsipareigoja įgyvendinančiajai institucijai pateikti informaciją apie kiekvieno darbuotojo, kurio darbo užmokesčio išlaidos buvo kompensuotos (projekto dalyvio), pasiektą rezultatą praėjus 28 dienoms nuo projekto įgyvendinimo pabaigos (dalyvavimo projekto veiklose pabaigos). Informacija pateikiama svetainėje www.invega.lt. atsakant į nurodytus klausimus arba, esant techninėms galimybėms, tiesiogiai interaktyviai per e-platformą.
   10. Įgyvendinančioji institucija vienašališkai gali nutraukti Sutartį šiais atvejais:
       1. kai nevykdomi ar pažeidžiami tinkamų finansuoti projekto išlaidų ir finansavimo reikalavimai, nurodyti Aprašo V skyriuje, ar nustatoma, kad projekto vykdytojas neįvykdė ar pažeidė Sutartį;
       2. kai projekto vykdytojas yra restruktūrizuojamas, bankrutuojantis ar likviduojamas;
       3. kai projekto vykdytojas prašo nekompensuoti darbo užmokesčio išlaidų dalies už darbuotoją (-us);
       4. kai projekte nustatomas pažeidimas dėl ES ar Lietuvos Respublikos teisės aktų nustatytų reikalavimų ir sąlygų nesilaikymo;
       5. kai nustatomos Aprašo 57 punkte nurodytos aplinkybės;
       6. kai nustatoma, kad paraiškoje (įskaitant pareiškėjo deklaraciją) pateikti duomenys buvo neteisingi ir per INVEGOS nurodytą terminą atitinkami trūkumai nėra pašalinami.
   11. Nė viena iš Šalių neatsako už visišką ar dalinį įsipareigojimų pagal Sutartį neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos. Nenugalimos jėgos (*force majeure*) aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. **Projektui skirtos finansavimo lėšos**
   1. Tinkamų finansuoti išlaidų suma vienam darbuotojui nustatoma pagal fiksuotojo įkainio nustatymo tyrimo ataskaitą, t. y. projekto vykdytojo darbuotojo (-ų) darbo užmokesčio dalies išlaidoms kompensuoti nustatytas 1 mėnesio fiksuotasis įkainis, padauginamas iš kompensacijos laikotarpio ir padauginus iš Aprašo 30.2 papunktyje nustatyto finansavimo intensyvumo.
   2. Bendra didžiausia galima skirti finansavimo lėšų suma projekto vykdytojui apskaičiuojama Aprašo V skyriuje nustatyta tvarka, kuri nurodoma įgyvendinančiosios institucijos sprendime dėl projektui nustatyto finansavimo dydžio.
4. **Projekto veiklų įgyvendinimo pradžia ir pabaiga**
   1. Visos projekto veiklos turi būti įvykdytos ir visos su projekto įgyvendinimu susijusios tinkamos finansuoti išlaidos turi būti patirtos ir apmokėtos kompensacijos laikotarpiu.

4.2. Projekto kompensacijos laikotarpio pradžia ir pabaiga pagal Sutartį nurodoma įgyvendinančiosios institucijos sprendime dėl projektui nustatyto finansavimo dydžio.

1. **Mokėjimai**
   1. Projekto išlaidos apmokamos išlaidų kompensavimo būdu ne rečiau kaip kas ketvirtį iki antro mėnesio, einančio po ataskaitinio ketvirčio, 5 dienos.
   2. Projekto vykdytojas įgyvendinančiajai institucijai neteikia projekto tinkamų finansuoti išlaidų patvirtinimo dokumentų, nes projekto įvykdymo dokumentus įgyvendinančiajai institucijai pateikia trečioji šalis (Valstybinio socialinio draudimo fondo valdyba prie Socialinės apsaugos ir darbo ministerijos, pasirašiusi su įgyvendinančiąja institucija sutartį dėl bendradarbiavimo įgyvendinančiajai institucijai vykdant darbuotojų darbo užmokesčio išlaidų dalies kompensavimą).
   3. Kompensacija projekto vykdytojui pagal Sutartį yra mokama tik tais atvejais, kai yra įvykdytos visos Sutartyje ir Apraše nustatytos sąlygos, įskaitant Aprašo V skyriuje nurodytas sąlygas, bet neapsiribojant jomis.
2. **Kitos sąlygos**
   1. Projekto vykdytojas neprivalo saugoti su projekto įgyvendinimu susijusių dokumentų.
   2. Projekto vykdytojas sutinka, kad įgyvendinančioji institucija, vykdydama Projektų taisyklėse bei kituose veiksmų programos administravimą reglamentuojančiuose teisės aktuose nustatytas funkcijas, tvarkytų Sutartyje ir kituose projekto vykdytojo pateiktuose dokumentuose esančius asmens duomenis, taip pat gautų informaciją apie projekto vykdytoją iš valstybės, užsienio registrų ir institucijų duomenų bazių bei kitų juridinių asmenų valdomų įmonių mokumo ir kreditingumo bazių.
   3. Projekto vykdytojas patvirtina, kad yra informuotas, jog informacija apie jį, kaip pareiškėją, trumpas projekto aprašymas, paraiškos kodas ir prašomų skirti finansavimo lėšų suma bus skelbiami interneto svetainėje www.esinvesticijos.lt. Projekto vykdytojas (jei jis yra fizinis asmuo) patvirtina, kad yra informuotas, jog turi teisę bet kada kreiptis į įgyvendinančiąją instituciją, siekdamas susipažinti su tvarkomais jo asmens duomenimis, taip pat reikalauti, kad neteisingi, neišsamūs, netikslūs jo asmens duomenys būtų ištaisyti.
3. **Baigiamosios nuostatos**

7.1. Šalių pasirašyta Sutartis įsigalioja nuo įgyvendinančiosios institucijos sprendime dėl projektui nustatyto finansavimo dydžio nurodytos datos, ir galioja tol, kol Šalys įvykdo visus savo įsipareigojimus pagal Sutartį arba Sutartis nutraukiama.

7.2. Sutartis yra sudaroma pagal Aprašu patvirtintą formą vienu egzemplioriumi, kai Šalys ją pasirašo kvalifikuotu elektroniniu parašu arba apsikeičiant Sutarties egzemplioriais, kai projekto vykdytojas pateikia įgyvendinančiajai institucijai pasirašytą popierinį Sutarties egzempliorių, kuris yra pasirašomas ir archyvuojamas įgyvendinančioje institucijoje, o projekto vykdytojui išsiunčiamas įgyvendinančios institucijos kvalifikuotu elektroniniu parašu pasirašytas Sutarties egzempliorius.

7.3. Projekto vykdytojo pateikta paraiška su priedais, taip pat įgyvendinančiosios institucijos sprendimas dėl projektui nustatyto finansavimo dydžio yra laikomi sudėtine Sutarties dalimi.

7.4. Sutartis vykdoma vadovaujantis Lietuvos Respublikos ir ES teisės aktais. Šalių ginčai, kilę dėl jos vykdymo, sprendžiami teisme Lietuvos Respublikos įstatymų nustatyta tvarka.

7.5. Šalys privalo viena kitą informuoti apie tai, kad pasikeitė adresas, elektroninio pašto adresas ar kiti kontaktiniai duomenys, kuriuos viena kitai nurodė Sutartyje. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal naujausius jai žinomus duomenis, neatitinka Sutarties sąlygų arba ji negavo pranešimų, kurie buvo siųsti pagal šiuos duomenis.

7.6. Įgyvendinančiosios institucijos adresas ir rekvizitai:

|  |  |
| --- | --- |
|  | **Uždaroji akcinė bendrovė „Investicijų ir verslo garantijos“** |
| Juridinio asmens kodas | 110084026 |
| Adresas | Konstitucijos pr. 7, LT-09308 Vilnius |
| Telefonas | +370 5 210 7510 |
| El. paštas | svp@invega.lt |

7.7. Projekto vykdytojo adresas ir rekvizitai:

|  |  |
| --- | --- |
| Projekto vykdytojo pavadinimas | *Nurodyti paraišką pateikusio juridinio asmens, jo filialo ar atstovybės pavadinimą arba fizinio asmens, vykdančio ūkinę komercinę veiklą, vardą ir pavardę* |
| Projekto vykdytojo kodas | *Nurodyti juridinio asmens kodą pagal Juridinių asmenų registro duomenis. Jeigu pareiškėjas yra fizinis asmuo, nurodyti jo gimimo datą* |
| Adresas | *PASTABA: nurodyti buveinės adresą, privaloma nurodyti ir pašto kodą* |
| Adresas korespondencijai | *PASTABA: nurodyti adresą korespondencijai. Jei jis skiriasi nuo buveinės adreso, privaloma nurodyti ir pašto kodą* |
| Telefonas |  |
| El. paštas | *Nurodytas paraiškoje* |

**8. Šalių atstovai ir parašai**

|  |  |
| --- | --- |
| 8.1. Įgyvendinančiosios institucijos atstovas: | 8.2. Projekto vykdytojo atstovas:\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos)    (vardas ir pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė) |
| (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (atstovavimo pagrindas: įgaliojimas, prokūra, kt.)\*  \*PASTABA: Kai Sutartį pasirašo ne projekto vykdytojas ar projekto vykdytojo vadovas, prie kiekvieno sutarties egzemplioriaus turi būti pridedamas atstovo teisę pasirašyti Sutartį patvirtinantis dokumentas ar šio dokumento patvirtinta kopija |